《题杨子王辂故居清轩》
宋代·贺铸

卜筑负南郭，褰开临要津。
舟舆占集地，奈尔独清人。
坐上一樽酒，江南千里春。
何须茂弘扇，何患元规尘。
游子感陈躅，怳如平生亲。
九原不可作，归老复谁邻。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。